Rooney: Solskjaeri ja Carrickut tuleks karta (0)
Manchester Unitedis legendistaatust omav Wayne Rooney rääkis oma podcast'is, et tema vana klubi mängijad peaksid rohkem keskenduma mängule mitte sotsiaalmeediale. Britt arvab, et nende hirmutamine aitaks ehk Ole Gunnar Solskjaer ja Michael Carrick peaksid olema kardetud.
33-aastane ründav poolkaitsja mängis ise Manchester Unitedis aastatel 2004-2017 ning sai kokku kirja 559 mängu ja 253 väravat. Klubikaaslasteks olid tal erinevatel perioodidel nii praegune loots Ole Gunnar Solskjaer kui ka abitreeneri rolli täitev Michael Carrick. Peale üht hooaega Evertonis lahkus staažikas britt USA-sse, kus ta esindab DC Unitedit.
Hiljuti rääkis 120-kordne internatsionaal praegusest Manchester Unitedi olukorrast: "Ma arvan, et mängijad peaksid kedagi kartma. Nad peaksid kartma Ole Gunnarit [Solskjaer] ja Michael Carrickut - nad peavad neid austama, kuid samas ka kartma."
"Olukord on keeruline, kuna kunagi pole lihtne vaadata Manchester Unitedit rasketel aegadel. Kui Ole tuli, siis tegi ta fantastilist tööd ning mängijad said vabamalt mängida, mistõttu nad ka mänge rohkem nautisid. Aga äkitselt nad lihtsalt ei mänginud enam viimases kaheksas matšis. Ma ei tea, kas see juhtus, sest pallurid on seotud uute klubidega või et nad lihtsalt keeldusid edasi mängimast," lisas kogenud pallur.
"See mäng on muutunud," jätkas 2004. aasta parim noormängija, "Nüüd pole harv juhus see, kui mängija kaotab mõne kohtumise ning postitab siis sotsiaalmeediasse mõne pildi oma riietest. Minu arust see on tähelepanuväärne."